วันที่ 8สิงหาคม มีการฉีดยาคุมชนิด1เดือน วันที่ 24กับ30สิงหามีการปล่อยใน ฉีดยาคุมต่อเนื่องมา5ปีเเละหลังมีเพศสัมพันธ์มีการกินยาคุมฉุกเฉินตามด้วยค่ะจะท้องไหมคะ เเละวันที่5กันยามีฉีดเข็มถัดไปฉีดได้ไหมคะ
สวัสดีค่ะ การใช้ยาคุมแบบฉีดคุมกำเนิดทุก 1 เดือนเป็นการคุมกำเนิดที่มีประสิทธิภาพสูง สามารถมีเพศสัมพันธ์หลั่งในได้ โอกาสตั้งครรภ์มีน้อยมากๆจริงๆแล้วไม่จำเป็นต้องใช้ยาคุมฉุกเฉินตามเข้าไปอีกในกรณีนี้ เพราะอาจจะไม่ได้เพิ่มประสิทธิภาพของยา และทำให้มีผลข้างเคียงเช่นเลือดออกผิดปกติทางช่องคลอด ประจำเดือนมาคลาดเคลื่อนไปได้ให้กลับไปฉีดเข็มต่อไปตามแพทย์นัดไปตามปกติ และหากไปฉีดตรงวันนัด สามารถมีเพศสัมพันธ์ได้ต่อเนื่อง ไม่ต้องรอให้ฉีดยาครบ 7 วัน